Here is a page extracted from Wikipedia that may contain CSS, HTML, and a lot of unformatted text.

Title: Showtime (cinta)
Content: Iste articlo ye sobre una cinta estausunidense de l'anyo 2002; t'atros usos, se veiga Showtime.

Showtime (títol orichinal en anglés, enguerada con ixe mesmo títol en Aragón. En aragonés Hora d'o espectaclo) ye una cinta de cine estausunidense de comedia d'acción policiaca de buddy cop de l'anyo 2002 dirichida por Tom Dey seguntes un guión de Keith Sharon, Alfred Gough y Miles Millar basau en una historia de Jorge Saralegui, con una dirección de fotografía de Thomas Kloss y una Banda Sonora Orichinal d'Alan Silvestri. Producida por Jorge Saralegui y Jane Rosenthal ta las productoras Village Roadshow Pictures, NPV Entertainment, Material Pictures y TriBeCa Productions, l'elenco d'a cinta incluye a actors como Robert De Niro, Eddie Murphy, Rene Russo, Frankie R. Faison, William Shatner, Mos Def, Pedro Damián u Nestor Serrano; tamién participa la filla en a vida real de Robert de Niro, Drena De Niro (en ye su filla adoptiva).

Rodada y ambientada en o present d'a cinta en a ciudat de Los Angeles (California), s'engueró en Estaus Unius o 15 de marzo de 2002 y recibió esencialment criticas negativas, en destacando las criticas sobre la pobreza d'os aspectos humoristicos d'a cinta y las criticas enta la suya feble prebadura de fer una parodia s'o subchenero buddy cop aintro d'o cine policiaco. En a 26ena edición d'os Premios Golden Raspberry en 2003 a cinta recibió dos nominacions: Pior Actor (Eddie Murphy) y Pior Parella (Eddie Murphy y Robert de Niro).

Argumento 
Un veterano policía d'o Departamento de Policía de Los Angeles, o sarchento-detective Mitch Preston, nomás quiere continan fendo lo suyo treballo como porta ya vinte anyadas fendo-lo. Taniminetres, o policía Trey Sellars no tiene garra atro intrés que lo d'esdevenir un destacau actor y nomás veye lo suyo treballo policial como bella cosa transitoria, encara que no tien tampoco aptituz ta lo treballo d'actor y terne que terne lo rebullen en cada cásting a on se presenta.

Bel día coinciden toz dos en un caso, a on Trey malogra un important caso policial a on Preston portaba tiempos treballando y que li hese permitiu d'engarcholar a una periglosa banda de delinqüents. Preston, que ye de mal aire dimpués d'o suyo fracaso, remata disparando a una camara de televisión que ye filmando lo suyo enfrentamiento con o narcotraficant Lazy Boy, qui ha fuyiu dimpués de fer servir una pistola d'altas prestacions, una superpistola. Maxxis Television, la cadena local de noticias que teneba contractau a lo camara, decide demandar a lo departamento de policía por 10 millons de dólars, pero tamién lis proposa retirar ixa demanda chudicial si Preston accepta protagonizar una emisión real de casos policials ta la cadena. alavez, Trey li paga a un amigo ta que robe o bolso d'a productora d'o programa, Chase Renzi, ta quedar ell como un heroi en recuperar-lo, pero remata fracasando y se conoix que todo yera un enganyufle. Tanimientres, Renzi amuestra intrés en considerar que Trey puede dar chuego en pantalla, porque de feito lo suyo intrés no ye pas d'amostrar casos reals, sino d'emitir bella cosa pareixida a un reality show.

Renzi fa cambios en a realidad de Preston ta que s'adeqüe millor en o suyo obchectivo: modifica de raso la suya casa y li cambia lo suyo sencillo auto por un Humvee, amás de suministrar a Trey un Chevrolet Corvette C5. Tamién contracta a l'actor William Shatner (qui heba interpretau a lo policía T. J. Hooker en a serie de televisión T. J. Hooker) ta que lis amuestre a Trey y Preston cómo han d'actuar ta lo programa. Trey s'amuestra deleroso por aprender, pero Preston ye emprenyau.

Preston decide investigar sobre ixa superpistola pero bien luego lo traficant d'armas Caesar Vargas fa servir ixa mesma arma t'asasinar a lo narcotraficant y la suya novia, empitau porque en haber feito servir l'arma en o suyo enfrentamiento con Preston ha cridau l'atención enta la existencia d'ixa arma. Tanimientres, Trey logra obtener con embustes d'un chicot delinqüent o nombre d'o traficant d'armas Re-Run, qui yera lo segundo d'o narcotraficant asasinau y Preston y Tray marchan a detener-lo.

Elenco

Banda Sonora Orichinal 
As cancions que s'escuitan en a cinta son, por orden d'aparición:

Premios

Critica 
As criticas a la cinta son todas negativas, no salvando-se ni lo guión, ni la dirección d'a cinta ni la interpretación d'os actors. Nomás bella critica salva una mica l'actuación d'Eddie Murphy, encara que heba estau nominau a un Rapsberry a lo Pior Actor. En cheneral, consideran que ista ye la pior interpretación d'a carrera de Robert de Niro, que la dirección d'a cinta ye richida y mai no ye imachinativa y que lo mesmo guión ye aburriu y no aproveita las posibilidatz argumentals.

En Sensacine, Miguel Blanco li atorga una estrela (sobre cinco posibles) y comenta que:

Antonio Méndez en AlohaCriticón afirma que:

Analiza Sergi Sánchez en Fotogramas:

Se veiga tamién 
 Cine en 2002.
 Cintas de 2002.

Referencias

Vinclos externos 
  Showtime en Internet Movie Database.
  Showtime en Rotten Tomatoes.
  Showtime en Box Office Mojo.
  /  Showtime en FilmAffinity.
  Showtime en Metacritic.
  Showtime en Online-Filmdatenbank.
  Showtime en AllMovie.
  Showtime en l'American Film Institute Catalog de l' American Film Institute.

Cintas ambientadas en os anyos 2000
Cintas ambientadas en Los Angeles
Cintas con banda sonora orichinal d'Alan Silvestri
Cintas con dirección de fotografía de Thomas Kloss
Cintas con guión d'Alfred Gough
Cintas con guión de Keith Sharon
Cintas con guión de Miles Millar
Cintas d'Estaus Unius
Cintas de cine de comedia
Cintas de cine d'acción
Cintas de cine policiaco
Cintas dirichidas por Tom Dey
Cintas en anglés
Cintas interpretadas por Eddie Murphy
Cintas interpretadas por Frankie R. Faison
Cintas interpretadas por Mos Def
Cintas interpretadas por Nestor Serrano
Cintas interpretadas por Pedro Damián
Cintas interpretadas por Rene Russo
Cintas interpretadas por Robert De Niro
Cintas interpretadas por William Shatner
Cintas producidas por Jane Rosenthal
Cintas producidas por Jorge Saralegui
Cintas rodadas en Los Angeles